Brian Naylor je pokojni britanski dirkač Formule 1. Debitiral je na dirki za Veliko nagrado Nemčije v sezoni 1957, kjer je zasedel trinajsto mesto. V sezoni 1958 je nastopil le na Veliki nagradi Nemčije, v sezoni 1959 pa na Veliki nagradi Velike Britanije, toda obakrat je odstopil. V naslednji sezoni 1960 je na štirih dirkah uvrstitev dosegel le na domači dirki za Veliko nagrado Velike Britanije, kjer je zasedel trinajsto mesto. Po odstopu na dirki za Veliko nagrado Italije v sezoni 1961 se je upokojil kot dirkač Formule 1. Umrl je leta 1989.